אינגריד מייקלסון

אינגריד מייקלסון (באנגלית: Ingrid Michaelson; נולדה ב-8 בדצמבר 1979) היא זמרת-יוצרת ושחקנית אמריקאית. אביה הוא מלחין ממוצא שוודי ואמה פסלת ממוצא גרמני. מגיל צעיר למדה לנגן על פסנתר. למדה תואר בתיאטרון באוניברסיטת בינגהמטון ולאחר מכן עבדה בתיאטרון מוזיקלי והייתה לבמאית התיאטרון. בינואר 2005 הוציאה את אלבום הבכורה שלה, Slow the Rain, בהוצאה עצמית, ופרט לשיר אחד כתבה והלחינה את כל שירי האלבום. אלבומה השני, Girls & Boys, יצא במאי 2006, גם הוא בהוצאה עצמית. מפיק מוזיקלי של סדרת הטלוויזיה האנטומיה של גריי שמע את האלבום באתר מייספייס וחלק משירי האלבום הושמעו בסדרה. בעקבות ההתפתחויות הוציאה מייקלסון את האלבום מחדש בהוצאה מסחרית ב-2007. מכירות האלבום הוערכו ב-2009 בכ-278 אלף עותקים בארצות הברית. ב-2008 הוציאה את אלבומה השלישי, Be OK. סינגל הנושא את שם האלבום זכה לחשיפה על המסכים, בסרטים בית השפנפנות והכלה המדומה, ובסדרות הטלוויזיה 90210 ובטי. ב-2009 הוציאה את אלבומה הרביעי, Everybody. האלבום הגיע למקום ה-18 בדירוג Billboard 200. השיר Maybe יצא כסינגל חודש לפני צאת האלבום. גם סינגל זה, בדומה לקודמו, זכה לחשיפה במדיה, בסדרות Body of Proof, In Plain Sight, The Glades. השיר Everybody הושמע בתחילת הסרט LOL. ב-2012 הוציאה את אלבומה החמישי, Human Again. האלבום הגיע למקום החמישי בדירוג Billboard 200. לאחר צאת האלבום יצאה לראשונה לסיבוב הופעות, ובעקבות ההצלחה יצאה לעוד שלושה סיבובי הופעות ברחבי העולם. באפריל 2014 יצא אלבומה השישי, Lights Out. האלבום מכר 37 אלף עותקים בשבוע הראשון ליציאתו, דבר שהביא אותו למקום החמישי בדירוג Billboard 200. באוגוסט 2016 יצא אלבומה השביעי, It Doesn't Have to Make Sense. ב-28 ביוני 2019 הוציאה את אלבומה השמיני, Stranger Songs, בהשראת סדרת הטלוויזיה דברים מוזרים. בשנת 2024 גילמה זמרת פולק בשם פיקסי בסדרה הקומית "בנות לנצח" בשירות של נטפליקס; לאחר שעונותיה הקודמות שודרו בשירות הסטרימינג של Peacock. נישאה ב-2011 למוזיקאי גרג לסוול, בפברואר 2015 דיווחו השניים על פרידתם. Slow the Rain (2005) Girls and Boys (2006) Be OK (2008) Everybody (2009) Human Again (2012) Lights Out (2014) It Doesn't Have to Make Sense (2016) Songs for the Season (2018) Stranger Songs (2019) אתר האינטרנט הרשמי של אינגריד מייקלסון אינגריד מייקלסון, ברשת החברתית פייסבוק אינגריד מייקלסון, ברשת החברתית אקס (טוויטר) אינגריד מייקלסון, ברשת החברתית אינסטגרם אינגריד מייקלסון, ברשת החברתית טיקטוק אינגריד מייקלסון, סרטונים בערוץ היוטיוב אינגריד מייקלסון, במסד הנתונים הקולנועיים IMDb (באנגלית) אינגריד מייקלסון, באתר אפל מיוזיק (באנגלית) אינגריד מייקלסון, באתר ספוטיפיי אינגריד מייקלסון, באתר סאונדקלאוד (באנגלית) אינגריד מייקלסון, באתר Last.fm (באנגלית) אינגריד מייקלסון, באתר AllMusic (באנגלית) אינגריד מייקלסון, באתר MusicBrainz (באנגלית) אינגריד מייקלסון, באתר דיזר אינגריד מייקלסון, באתר Yandex.Music (ברוסית) אינגריד מייקלסון, באתר Discogs (באנגלית) אינגריד מייקלסון, באתר Songkick (באנגלית) אינגריד מייקלסון, באתר Genius אינגריד מייקלסון, באתר בילבורד (באנגלית) אינגריד מייקלסון, באתר טיידל (באנגלית) Song Debut: Ingrid Michaelson's "Everybody", באתר billboard.com,‏ 19 באוגוסט 2009 מתוך 'Frozen's 11th Week at No. 1 with Biggest Sales Yet, "Ingrid Michaelson closes out the debut party, as her "Lights Out" bows at No. 5 (37,000)." פורסם באתר www.billboard.com ב-23 באפריל 2014 Ingrid Michaelson Loves 'Stranger Things' So Much She's Making An Album Based On The Show, באתר בילבורד, 17 בינואר 2018